wannaphong/clean_thaiwikipedia huggingface dataset:
# ซามะ
ซามะ  เป็นนครที่ตั้งอยู่ในตอนกลางของจังหวัดคานางาวะ ประเทศญี่ปุ่น มีขนาดพื้นที่ทั้งสิ้น 17.57 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 132,072 คน เป็นเมืองที่ตั้งค่ายซามะของกองทัพสหรัฐอเมริกา

 ภูมิศาสตร์ 
ซามะตั้งอยู่ตอนกลางของจังหวัดคานางาวะ พื้นที่ส่วนใหญ่เป็นที่ราบเรียบ มีเนินเขาประปราย มีแม่น้ำซางามิ แม่น้ำเมกูชิริ และแม่น้ำฮาโตะไหลผ่าน

 เทศบาลข้างเคียง 
 นครซางามิฮาระ
 นครอัตสึงิ
 นครยามาโตะ
 นครเอบินะ
# ทามีนา
ซาโรนา โมนา-แมรี รีเออร์ สนูกา-โปลามาลู (Sarona Moana-Marie Reiher Snuka-Polamalu) เกิดวันที่ 10 มกราคม ค.ศ. 1978 นักมวยปล้ำอาชีพและนักแสดงหญิงชาวอเมริกันที่เซ็นสัญญากับWWEในนาม ทามีนา (Tamina) อดีตผู้จัดการทีมดิอูโซส์ เป็นลูกสาวของตำนานจิมมี สนูกา และน้องสาวของจิมมี รีเออร์ จูเนียร์

 ผลงานแสดง 
 ภาพยนตร์ 
 Year Title Role Notes2014Hercules  Cameo

 โทรทัศน์ 
 Year Title Role Notes 2014–2017 Total Divas Herself Guest (season 2, 5–7)Recurring (season 4): 15 episodes 2015 WWE Tough Enough Guest (season 6)

 รางวัลและแชมป์ต่างๆ 
 Pro Wrestling Illustrated
 Ranked No. 19 of the top 50 female wrestlers in the PWI Female 50 in 2012
 Ranked No. 28 of the top 50 Tag Teams in the PWI Tag Team 50 in 2021 with Natalya
 Wrestling Observer Newsletter
 Worst Feud of the Year (2015) Team PCB vs. Team B.A.D. vs. Team Bella
 Worst Worked Match of the Year (2013) with AJ Lee, Aksana, Alicia Fox, Kaitlyn, Rosa Mendes, and Summer Rae vs. Brie Bella, Cameron, Eva Marie, JoJo, Naomi, Natalya, and Nikki Bella on November 24
 WWE
 WWE Women's Tag Team Championship (1 time) – with Natalya
 WWE 24/7 Championship (9 times)
# สู เหยี่ยน
สู เหยี่ยน  เจ้าของฉายา ไทเกอร์ เกิดวันที่ 6 ตุลาคม ค.ศ. 1989 เป็นนักมวยคิกบ็อกซิ่งชาวจีนซึ่งเข้าแข่งขันในรุ่นเวลเธอร์เวท

 ประวัติและอาชีพ 
สูได้รับการเปิดตัวครั้งแรกในรายการเค-วัน ในเดือนมีนาคม ค.ศ. 2009 ในการแข่งขัน เค-วัน อะวอร์ด แอนด์ แมกซ์ โคเรีย 2009 และแพ้น็อคให้แก่เซ กี คิม ในยกที่สอง การแข่งขันครั้งที่สองของเขาในรายการ เค-วัน เวิลด์แมกซ์ 2009 เวิลด์แชมเปี้ยนชิป ทัวร์นาเมนท์ไฟนอล ในเดือนตุลาคม ซึ่งเป็นปีที่ดูจะเป็นไปได้ว่าเขาสามารถสร้างชื่อเสียงได้มากที่สุดด้วยการชนะน็อคยูอิชิโร นากาชิมะ

วันที่ 5 ธันวาคม ค.ศ. 2010 เขาได้เข้าร่วมแข่งขันมวยไทยรายการเฉลิมพระชนมพรรษาพระบาทสมเด็จพระเจ้าอยู่หัว ซึ่งเป็นรายการที่จัดขึ้นเป็นประจำทุกปี โดยเขาได้แพ้ยกแรกให้กับอเล็กซ์ โวเกิล จากประเทศเยอรมนีYodsaenklai Defeats Cosmo to Claim 2010 Muay Thai King's Cup

 สถิติการชก 
 สถิติการชกชนะ 29 ครั้ง (ชนะน็อค 14 ครั้ง), แพ้ 11 ครั้ง
ผลคู่ชกวิธีชนะรายการวันที่ยกเวลาสถานที่หมายเหตุแพ้ สุดสาคร ส.กลิ่นมีกรรมการตัดสินไฟท์โค้ด: ดราก้อนซีรีส์ ราวด์ 212 มีนาคม ค.ศ. 201133:00มิลาน ประเทศอิตาลีแพ้ อเล็กซ์ โวเกิลวันเฉลิมพระชนมพรรษาสมเด็จพระเจ้าอยู่หัว พ.ศ. 25535 ธันวาคม ค.ศ. 2010กรุงเทพ ประเทศไทยชนะ มาลัยเพชรกรรมการตัดสินฮีโร่เลเจนท์9 ตุลาคม ค.ศ. 201033:00เก็นติ้งไฮแลนด์ ประเทศมาเลเซียแพ้ บัวขาว ป.ประมุขกรรมการตัดสินอู่หลินเฟิง19 มิถุนายน ค.ศ. 201033:00มณฑลเหอหนาน ประเทศจีนแพ้ ลี ซูฮวานTKO (ซ้ายตรง)เดอะข่าน 227 พฤศจิกายน ค.ศ. 200922:10โซล ประเทศเกาหลีใต้ชนะ ยูอิชิโร นากาชิมะKO (ฮุคซ้าย)เค-วัน เวิลด์แมกซ์ 2009 เวิลด์แชมเปี้ยนชิป ทัวร์นาเมนท์ไฟนอล26 ตุลาคม ค.ศ. 200911:04โยโกฮามา ประเทศญี่ปุ่นชนะ แบกเซอร์ ฮัมบี้กรรมการตัดสิน (จับแยก)WCK มวยไทย30 สิงหาคม ค.ศ. 200933:00ลาสเวกัส เนวาดา สหรัฐอเมริกาชนะ เคอิจิ โอซากิกรรมการตัดสิน (เป็นเอกฉันท์)เดอะชาเลนเจอร์31 พฤษภาคม ค.ศ. 200933:00มาเก๊า ประเทศจีนแพ้ คิม เซกีKOเค-วัน อะวอร์ด แอนด์ แมกซ์ โคเรีย 200920 มีนาคม ค.ศ. 200921:30โซล ประเทศเกาหลีใต้แพ้ วูยิซิเล โคลอสซากรรมการตัดสิน (เป็นเอกฉันท์)ฮีโร่เลเจนท์18 มกราคม ค.ศ. 200953:00กรุงปักกิ่ง ประเทศจีนแพ้ เคนอิจิ โอกาตะKO (อัดลำตัวด้วยเข่าซ้าย)ชู้ตบ็อกซิ่ง 2007 มู-โซ เซคันด์25 พฤษภาคม ค.ศ. 200730:56กรุงโตเกียว ประเทศญี่ปุ่น
คำอธิบาย:
# พรศักดิ์ เจริญประเสริฐ
พรศักดิ์ เจริญประเสริฐ (เกิด 2 กุมภาพันธ์ พ.ศ. 2495) เป็นกรรมการผู้ช่วยรัฐมนตรีประจำสำนักนายกรัฐมนตรี อดีตรัฐมนตรีช่วยว่าการกระทรวงเกษตรและสหกรณ์ ในรัฐบาลยิ่งลักษณ์ ชินวัตร อดีตสมาชิกสภาผู้แทนราษฎรจังหวัดศรีสะเกษ สังกัดพรรคเพื่อไทย ต่อมาย้ายมาเป็นสมาชิกพรรคพลังประชารัฐ‘เสี่ยลาว’ ทิ้งเพื่อไทย ซบ พปชร. ยัน คดีความใน ป.ป.ช. ไม่ใช่เงื่อนไขต่อรอง ปัจจุบันสังกัดพรรครวมไทยสร้างชาติ

 ประวัติ 
พรศักดิ์ หรือฉายา "เสี่ยลาว" เกิดเมื่อวันที่ 2 กุมภาพันธ์ พ.ศ. 2495 ที่อำเภออุทุมพรพิสัย จังหวัดศรีสะเกษ เป็นบุตรของนายคิม แซ่จึง กับนางสู่ขิม แซ่อึ้ง ด้านครอบครัวสมรสกับนางลดาวัลย์ เจริญประเสริฐ (สกุลเดิม แซ่ชิ) มีบุตร 3 คน คือ นายสิทธิพงษ์ เจริญประเสริฐ นางสาวสุดารัตน์ เจริญประเสริฐ และนายวุฒิชัย เจริญประเสริฐ

สำเร็จการศึกษาสาขาวิชาเทคโนโลยีการเกษตร จากมหาวิทยาลัยราชภัฏสุรินทร์ และระดับปริญญาโท สาขารัฐศาสตร์ จากมหาวิทยาลัยรามคำแหง

 การทำงาน 
พรศักดิ์ เจริญประเสริฐ ประกอบธุรกิจโรงสีข้าวในจังหวัดศรีสะเกษ ต่อมาได้เข้ามาทำงานการเมืองท้องถิ่น โดยเป็นสมาชิกสภาองค์การบริหารส่วนจังหวัดศรีสะเกษ (ส.อบจ.) ในปี พ.ศ. 2538 ต่อมาในการเลือกตั้งปี พ.ศ. 2539 ได้รับเลือกตั้งเป็นสมาชิกสภาผู้แทนราษฎร จังหวัดศรีสะเกษ สังกัดพรรคชาติพัฒนา ต่อจากนั้นได้ย้ายมาสังกัดพรรคไทยรักไทย พรรคพลังประชาชน และในการเลือกตั้ง พ.ศ. 2554 ได้รับเลือกตั้งเป็นสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย

ในการจัดตั้งรัฐบาลนำโดยนางสาวยิ่งลักษณ์ ชินวัตร และพรรคเพื่อไทย นายพรศักดิ์ เจริญประเสริฐ ได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์พระบรมราชโองการประกาศแต่งตั้งรัฐมนตรี (รัฐบาลนางสาวยิ่งลักษณ์ ชินวัตร)ราชกิจจานุเบกษา เล่ม 128 ตอนพิเศษที่ 88 ง วันที่ 9 สิงหาคม 2554 หน้า 2 และถูกปรับออกจากตำแหน่งในเดือนมกราคม พ.ศ. 2555พระบรมราชโองการ ประกาศให้รัฐมนตรีพ้นจากความเป็นรัฐมนตรีและแต่งตั้งรัฐมนตรี (รัฐบาลนางสาวยิ่งลักษณ์ ชินวัตร 2)

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 36ประกาศคณะกรรมการการเลือกตั้ง เรื่อง รายชื่อผู้สมัครรับเลือกตั้งสมาชิกสภาผู้แทนราษฎรแบบบัญชีรายชื่อ (พรรคเพื่อไทย)

ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 15เปิด 97 บัญชีรายชื่อเพื่อไทย 'บรรยิน'ลุ้นได้เป็นส.ส. แต่ไม่ได้รับเลือกตั้ง เนื่องจากพรรคเพื่อไทยมีจำนวนสมาชิกสภาผู้แทนราษฎรมากกว่าจำนวนสมาชิกสภาผู้แทนราษฎรพึงมีตามที่กำหนดไว้ในรัฐธรรมนูญ

ต่อมาในวันที่ 30 กรกฎาคม พ.ศ. 2562 ได้ยื่นใบลาออกจากสมาชิกพรรคเพื่อไทย และต่อมาในวันที่ 31 กรกฎาคม พ.ศ. 2562 ได้เข้าสมัครเป็นสมาชิกพรรคพลังประชารัฐ‘เสี่ยลาว’ ย้ายขั้วอีก ชิ่งเพื่อไทย ซบ”พปชร.” คาดปมโกดังที่ศรีสะเกษ

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๕ ตอนที่ ๑๗ ข หน้า ๓, ๑๘ ธันวาคม ๒๕๕๑
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๑ ตอนที่ ๒๓ ข หน้า ๑๒, ๒๖ พฤศจิกายน ๒๕๔๗
# ลักยิ้ม
ลักยิ้ม  คือ รอยเล็ก ๆ ที่บุ๋มลงไปที่แก้ม อันมองเห็นได้ และเกิดจากเนื้อที่ทับซ้อนกัน โดยเฉพาะเมื่อเวลายิ้ม ปรกติมีอยู่ทั้งสองแก้ม และอาจมีอยู่ตลอดไปหรือชั่วคราวก็ได้Am J Med Genet. 1990 Jul;36(3):376. Cheek dimples. บางทีลักยิ้มก็มีบทบาทในการเลือกคู่ ในบางวัฒนธรรม ซึ่งรวมถึงทางเอเชีย เห็นว่า ลักยิ้มเป็นเครื่องหมายแห่งความน่ารัก มีเสน่ห์ และจริงใจ

ลักยิ้มอาจเกิดขึ้นตามธรรมชาติ เป็นพันธุกรรมลักษณะเด่น (dominant trait) หรือจากศัลยกรรมก็ได้Dimple Reconstruction  - Skin Hospital, Bangkok. ลักยิ้มตามธรรมชาติเกิดจากการรูปแบบหนึ่งของกล้ามเนื้อไซโกมาติคัส เมเจอร์ (zygomaticus major muscle) ที่มีลักษณะเป็นสองแฉก (bifid) กล้ามเนื้อนี้มีจุดเกาะต้นอยู่ที่กระดูกไซโกมาติก แล้วทอดตัวลงมาแยกออกเป็นสองแฉก แฉกแรกมีจุดเกาะปลายอยู่บนมุมปาก อีกแฉกอยู่ล่าง บริเวณที่ทั้งสองแฉกแยกกันจะเกิดเป็นรอยบุ๋มคือลักยิ้ม

เนื่องจากความนิยมว่า ลักยิ้มเป็นสัญลักษณ์แห่งเสน่ห์ดังว่ามาแล้วนั้น จึงมีผู้คนหลายคนที่ไม่มีลักยิ้มใฝ่หาลักยิ้มโดยวิธีศัลยกรรม การศัลยกรรมลักยิ้มมีชื่อว่า dimple reconstruction (การสร้างลักยิ้มขึ้นใหม่) โดยแพทย์จะผ่าตัดเนื้อในช่องปาก เพื่อให้เกิดช่องว่าง แล้วเย็บ เพื่อทำให้เกิดรอยออกไปยังแก้มภายนอก เป็นลักยิ้มศัลยกรรมลักยิ้ม เขาทำกันอย่างไรหนอ ? ถือเป็นการผ่าตัดเล็ก ใช้เวลาประมาณสามสิบนาที ทำแผลอีก 3-4 วัน และกระพุ้งแก้มจะบวมได้นานถึงสองสัปดาห์ก่อนยุบเป็นปกติ มีรายงานว่า ลักยิ้มที่สร้างขึ้นแบบนี้ ในระยะแรกจะปรากฏอยู่ตลอดเวลา ทั้งเวลายิ้มและไม่ยิ้ม จึงดูไม่เป็นธรรมชาติ แต่เมื่อผ่านไปหลาย ๆ เดือน จะค่อยดูดีขึ้นเอง ทั้งยังมีการอ้างด้วยว่า ศัลยกรรมนี้ "มีโอกาสในการเกิดผลเสียค่อนข้างต่ำมาก"ศัลยกรรมตกแต่งลักยิ้ม  - ศิรชัย จินดารักษ์.

ในประเทศไทยช่วงต้นถึงกลางพุทธทศวรรษที่ 2550 ศัลยกรรมเช่นว่านี้เป็นที่นิยมระดับหนึ่ง เนื่องจากมีความเชื่อว่าจะดูดีเหมือนดารานักแสดง ประกอบกับมีดาราบางคนกล่าวว่าชอบใจในเพศตรงข้ามที่มีลักยิ้มแซมมี่โสด.!แย้มสเปกชอบชายมีลักยิ้ม - แนวหน้า. อย่างไรก็ดี ไม่ปรากฏว่ารัฐควบคุมศัลยกรรมนี้อย่างเฉพาะเจาะจง มีเพียงการที่สถานพยาบาลของรัฐที่รับทำจะจัดการให้คำแนะนำเป็นแห่ง ๆ ไป เช่น บางคลินิกจะอธิบายให้ทราบถึงผลดีผลเสียของการสร้างลักยิ้มขึ้นใหม่ ตลอดจนทำความเข้าใจกับผู้ใช้บริการในเรื่องขนาดและจำนวนของลักยิ้ม เพราะหวังจะได้ความพอใจของผู้ใช้บริการ

ดูเพิ่ม
แอ่งคาง (cleft chin)
ง่ามก้น (Dimples of Venus)
# รายพระนามคู่อภิเษกสมรสในพระมหากษัตริย์เบลเยียม
คู่อภิเษกสมรสในพระมหากษัตริย์แห่งเบลเยียม จากราชวงศ์ซัคเซิน-โคบูร์กและโกทา นับตั้งแต่สมเด็จพระราชาธิบดีเลโอโปลด์ที่ 1 จนถึงรัชกาลของสมเด็จพระราชาธิบดีอัลแบร์ที่ 2 จะดำรงพระอิสริยยศที่ สมเด็จพระราชินี ทุกพระองค์ แต่ในรัชกาลของสมเด็จพระราชาธิบดีเลโอโปลด์ที่ 3 ได้อภิเษกสมรสครั้งที่สองกับลิเลียน บาเอลส์ ซึ่งเธอมิได้ดำรงตำแหน่งที่ สมเด็จพระราชินี หากแต่ดำรงพระอิสริยยศเป็น เจ้าหญิงแห่งเรธี (Princess of Réthy)

  ราชวงศ์แซ็กซ์-โคบูร์กและโกธา พระฉายาลักษณ์ พระนาม  จากราชวงศ์ ประสูติ อภิเษกสมรส ดำรงพระอิสริยยศ สิ้นสุดการดำรงพระอิสริยยศ สวรรคต คู่สมรส link=https://en.wikipedia.org/wiki/File:Louise_Marie_d'Orl%C3%A9ans-de_Keyser.jpg|208x208px หลุยส์แห่งออร์เลอองส์ ราชวงศ์ออร์เลอองส์ 3 เมษายน ค.ศ. 1812  9 สิงหาคม ค.ศ. 1832  11 ตุลาคม ค.ศ. 1850 เลโอโปลด์ที่ 1 link=https://en.wikipedia.org/wiki/File:Maria_Hendrika_of_Belgium,_Winterhalter.jpg|181x181px มารี เฮนเรียตแห่งออสเตรีย ราชวงศ์ลอร์แรน 23 สิงหาคม ค.ศ. 1836 22 สิงหาคม ค.ศ. 1853 10 ธันวาคม ค.ศ. 1865พระสวามีขึ้นครองราชย์ 19 กันยายน ค.ศ. 1902 เลโอโปลด์ที่ 2 link=https://en.wikipedia.org/wiki/File:ElisabethofBelgium.jpg|160x160px เอลิซาเบธแห่งบาวาเรีย ราชวงศ์วิตเตลส์บาค 25 กรกฎาคม ค.ศ. 1876  2 ตุลาคม ค.ศ. 1900 17 ธันวาคม ค.ศ. 1909พระสวามีครองราชย์ 17 กุมภาพันธ์ ค.ศ. 1934พระสวามีสวรรคต 23 พฤศจิกายน ค.ศ. 1965 อัลแบร์ที่ 1 link=https://en.wikipedia.org/wiki/File:Portrait_de_la_Reine_Astrid_(Par_Herman_Richir).jpg|152x152px อัสตริดแห่งสวีเดน ราชวงศ์เบอร์นาดอตต์ 17 พฤศจิกายน ค.ศ. 1905  4 พฤศจิกายน ค.ศ. 1926  17 กุมภาพันธ์ ค.ศ. 1934พระสวามีขึ้นครองราชย์ 29 สิงหาคม ค.ศ. 1935 เลโอโปลด์ที่ 3 120px  ลิเลียน บาเอลส์ สกุลบาเอลส์ 28 พฤศจิกายน ค.ศ. 1916  6 ธันวาคม ค.ศ. 1941  16 กรกฎาคม ค.ศ. 1951พระสวามีสละราชสมบัติ 7 มิถุนายน ค.ศ. 2002 เลโอโปลด์ที่ 3 link=https://en.wikipedia.org/wiki/File:Fabiola_of_Belgium_1969.jpg|159x159px ฟาเบียวลา เด โมรา อี อารากอน สกุลเด โมรา อี อารากอน 11 มิถุนายน ค.ศ. 1928 15 ธันวาคม ค.ศ. 1960  31 กรกฎาคม ค.ศ. 1993พระสวามีสวรรคต 5 ธันวาคม ค.ศ. 2014 โบดวง link=https://en.wikipedia.org/wiki/File:Queen_Paola_with_the_President_and_the_Prime_Minister_of_India,_and_the_King_Albert_II_(cropped).jpg|146x146px เปาลา รูฟโฟ ดี คาลาเบรีย สกุลรูฟโฟ ดิ คาลาเบรีย 11 กันยายน ค.ศ. 1937 2 กรกฎาคม ค.ศ. 1959 9 สิงหาคม ค.ศ. 1993พระสวามีขึ้นครองราชย์ 21 กรกฎาคม ค.ศ. 2013พระสวามีสละราชสมบัติ ยังทรงพระชนม์ อัลแบร์ที่ 2 link=https://en.wikipedia.org/wiki/File:Belgian_Queen_Mathilde.jpg|139x139px มาตีลด์ ดูว์เดอแกม ดาโก สกุลดูเดเกม ดากอซ 20 มกราคม ค.ศ. 1973 4 ธันวาคม ค.ศ. 1999 21 กรกฎาคม ค.ศ. 2013พระสวามีขึ้นครองราชย์ ดำรงตำแหน่ง ยังทรงพระชนม์ ฟิลิป

บ
หมวดหมู่:ราชวงศ์ซัคเซิน-โคบวร์คและโกทา
# อาน-แอมอน ฌิสการ์ แด็สแต็ง
อาน-แอมอน ฌิสการ์ แด็สแต็ง (เกิด 10 เมษายน พ.ศ. 2476 ที่กรุงปารีส ประเทศฝรั่งเศส) เป็นภริยาของวาเลรี ฌิสการ์ แด็สแต็ง ประธานาธิบดีแห่งสาธารณรัฐฝรั่งเศสคนที่ 20 ถือเป็นสุภาพสตรีหมายเลขหนึ่งของประเทศฝรั่งเศสคนที่ 19 ตั้งแต่ 27 พฤษภาคม พ.ศ. 2517 - 21 พฤษภาคม พ.ศ. 2524

Anne-Aymone Giscard d'Estaing
หมวดหมู่:บุคคลที่เกิดในปี พ.ศ. 2467
หมวดหมู่:บุคคลจากปารีส
# โกลด ปงปีดู
โกลด ปงปีดู (เกิด 13 พฤศจิกายน พ.ศ. 2455 ที่กรุงปารีส ประเทศฝรั่งเศส) เป็นภริยาของฌอร์ฌ ปงปีดูประธานาธิบดีแห่งสาธารณรัฐฝรั่งเศสคนที่ 19 ถือเป็นสุภาพสตรีหมายเลขหนึ่งของประเทศฝรั่งเศสคนที่ 18 ตั้งแต่ 20 มิถุนายน พ.ศ. 2512 – 2 เมษายน พ.ศ. 2517

กโกลด ปงปีดู
หมวดหมู่:บุคคลที่เกิดในปี พ.ศ. 2455
หมวดหมู่:บุคคลจากปารีส
# อีวอน เดอ โกล
อีวอน เดอ โกล (เกิด 22 พฤษภาคม พ.ศ. 2443 ที่เมืองกาแล แคว้นนอร์-ปาดกาแล ประเทศฝรั่งเศส) เป็นภริยาของชาร์ล เดอ โกล ประธานาธิบดีแห่งสาธารณรัฐฝรั่งเศสคนที่ 18 ถือเป็นสุภาพสตรีหมายเลขหนึ่งของประเทศฝรั่งเศส ตั้งแต่ 8 มกราคม พ.ศ. 2502 – 28 เมษายน พ.ศ. 2512
# แฌร์แมน กอตี
แฌร์แมน กอตี (เกิด 9 เมษายน พ.ศ. 2429 ที่เลออาฟวร์ จังหวัดแซน-มารีตีม แคว้นโอต-นอร์ม็องดี ประเทศฝรั่งเศส เสียชีวิต 12 พฤศจิกายน พ.ศ. 2498) เป็นภริยาของเรอเน กอตีประธานาธิบดีแห่งสาธารณรัฐฝรั่งเศสคนที่ 17 ถือเป็นสุภาพสตรีหมายเลขหนึ่งของประเทศฝรั่งเศสคนที่ 16 ตั้งแต่ 16 มกราคม พ.ศ. 2497 – 12 พฤศจิกายน พ.ศ. 2498

แฌร์แมน กอตี
หมวดหมู่:บุคคลที่เกิดในปี พ.ศ. 2443
หมวดหมู่:บุคคลจากเลออาฟวร์
# มีแชล โอรียอล
มีแชล โอรียอล (เกิด 5 มีนาคม พ.ศ. 2439 ที่การ์โม จังหวัดตาร์น แคว้นมีดี-ปีเรเน ประเทศฝรั่งเศส เสียชีวิต 5 มีนาคม พ.ศ. 2522) เป็นภริยาของแว็งซ็อง โอรียอล ประธานาธิบดีแห่งสาธารณรัฐฝรั่งเศสคนที่ 16 ถือเป็นสุภาพสตรีหมายเลขหนึ่งของประเทศฝรั่งเศสคนที่ 15 ตั้งแต่16 มกราคม พ.ศ. 2490 – 16 มกราคม พ.ศ. 2497

มีแชล โอรียอล
หมวดหมู่:บุคคลที่เกิดในปี พ.ศ. 2443
หมวดหมู่:บุคคลจากจังหวัดตาร์น
# รายชื่อกลุ่มไอดอลเกาหลีใต้
รายชื่อต่อไปนี้เป็น รายชื่อกลุ่มไอดอลเกาหลีใต้ ซึ่งรวมบอยแบนด์ และเกิร์ลกรุป ตามปีที่เปิดตัว

กลุ่มไอดอลเกาหลีใต้เริ่มต้นขึ้นหลังจากความสำเร็จของการเปิดตัว ซอแทจีแอนด์บอยส์ เมื่อปี ค.ศ. 1992 ซึ่งเป็นจุดเปลี่ยนประวัติศาสตร์ของเพลงเกาหลี ปี ค.ศ. 2012 เป็นปีที่มีศิลปินเคป็อปหน้าใหม่มากที่สุด โดยมีบอยแบนด์ 33 กลุ่ม และเกิร์ลกรุป 38 กลุ่มที่เปิดตัวในปีนั้น

คริสต์ทศวรรษ 1990

คริสต์ทศวรรษ 2000

คริสต์ทศวรรษ 2010

คริสต์ทศวรรษ 2020
# เจ้าหญิงเลอาแห่งเบลเยียม
เจ้าหญิงเลอา พระนามเดิม เลอา อิงกา ดอรา โวลมัน (ประสูติ 6 กุมภาพันธ์ 2494) เป็นพระชายาหม้ายในเจ้าชายอาแล็กซ็องดร์แห่งเบลเยียม พระราชโอรสในพระเจ้าเลออปอลที่ 3 กับลิเลียน เจ้าหญิงแห่งเรตี

พระประวัติ
เจ้าหญิงเลอาประสูติเมื่อวันที่ 6 กุมภาพันธ์ 2494 เป็นธิดาของซีกิสมุนด์ โวลมัน (Sigismund Wolman) กับลิซา บอร์นชไตน์ (Lisa Bornstein) พระชนนีเป็นชาวเมืองเนือร์นแบร์ก รัฐบาวาเรีย ประเทศเยอรมัน

พระองค์สมรสครั้งแรกกับเซอร์เก วิกโตโรวิช สเปตชินสกี (Serge Victorovich Spetschinsky) ในปี 2518 และมีบุตรหนึ่งคนคือ เลติเชีย สเปตชินสกี (Laetitia Spetschinsky; เกิด 2519) และหย่าในปี 2523 ต่อมาในปี 2525 เลอาได้สมรสใหม่กับรอแบร์ บิชารา (Robert Bichara) และมีบุตรด้วยกันหนึ่งคน คือ เรอโนด บิชารา (Renaud Bichara; เกิด 2526)

หลังจากการหย่ากับรอแบร์ บิชารา เธอได้เสกสมรสอย่างลับกับเจ้าชายอาแล็กซ็องดร์แห่งเบลเยียม เมื่อวันที่ 14 มีนาคม 2534 ที่มณฑลซัฟฟอล์ก สหราชอาณาจักร แต่ความสัมพันธ์ของทั้งสองพระองค์ถูกเปิดเผยตั้งแต่ปี 2529 โดยเลออน มันเดอเลียร์ (Léon Mundeleer) รัฐมนตรีกระทรวงกลาโหมของเบลเยียม ว่าเจ้าชายอาแล็กซ็องดร์ถามถึงการเสด็จไปโรงภาพยนตร์กับเลอา และออกเดทอย่างรื่นรมย์ด้วยการเสวยพระกระยาหาร ซึ่งถือเป็นการออกเดทกับพระชายาในอนาคต 

ทั้งสองพระองค์ไม่มีพระโอรสร่วมกัน รวมไปถึงความสัมพันธ์ก็ถูกเก็บเป็นความลับจนถึงหลังปี 2541 ซึ่งดูเหมือนว่าเจ้าชายทรงเกรงว่าลิเลียน เจ้าหญิงแห่งเรตี พระชนนีจะทรงปฏิเสธความสัมพันธ์ของทั้งสอง ส่วนหนึ่งอาจเป็นเพราะการเสกสมรสของเจ้าชายอาแล็กซ็องดร์ถือว่าเป็นการละเมิดกฎมนเทียรบาลของราชวงศ์เบลเยียมข้อที่ 85 ว่าด้วยการเสกสมรสของผู้สืบสันดานจากพระเจ้าเลออปอลที่ 1 ที่มิได้รับการอนุญาตจากองค์อธิปัตย์แห่งรัฐ

ในปี 2551 พระองค์ได้ทำการตีพิมพ์หนังสือพระประวัติส่วนพระองค์ของครอบครัวของพระองค์และสวามี ที่มีชื่อว่า Le Prince Alexandre de Belgique เพราะพระสวามีมิไคร่เป็นที่รู้จักกันแพร่หลายในเบลเยียม
# เอบินะ
เอบินะ  เป็นนครในจังหวัดคานางาวะ ประเทศญี่ปุ่น มีขนาดพื้นที่ทั้งสิ้น 26.48 ตารางกิโลเมตร มีจำนวนประชากร 127,062 คน

 ลักษณะภูมิศาสตร์ 
เอบินะตั้งอยู่ตอนกลางของที่ราบซะงะมิซึ่งเป็นส่วนหนึ่งของที่ราบคันโต ริมฝั่งทางทิศตะวันออกแม่น้ำซางามิ

 ชุมชนใกล้เคียง 
 อัตสึงิ
 ซามูกาวะ
 ซามะ
 อายาเซะ
 คานางาวะ
 ยามาโตะ

 แหล่งข้อมูลอื่น 

 เว็บไซต์ทางการ
# ซัลวาดอร์
ซัลวาดอร์  เป็นเมืองใหญ่ที่สุดในภาคตะวันออกเฉียงเหนือของบราซิล ตั้งอยู่ทางชายฝั่งมหาสมุทรแอตแลนติก เป็นเมืองหลวงของรัฐบาเยีย ซัลวาดอร์เป็นเมืองหลวงแห่งแรกของบราซิลซึ่งก่อตั้งในยุคอาณานิคมโดยชาวโปรตุเกส เป็นเมืองใหญ่อันดับสามของประเทศต่อจากเซาเปาลูและรีโอเดจาเนโร ซัลวาดอร์ได้ชื่อว่าเป็นเมืองแห่งความสุข มีชื่อเสียงอย่างมากในเรื่องของการสังสรรค์ และเทศกาลรื่นเริง
# รักลับ ซ่อนลึก
รักลับ ซ่อนลึก  ภาพยนตร์อเมริกันออกฉายในปี ค.ศ. 2004 นำแสดงโดย เจฟฟ์ บริดเจส, คิม บาซิงเจอร์, จอน ฟอสเตอร์ กำกับการแสดงโดย ทอดด์ วิลเลียมส์  บทภาพยนตร์ดัดแปลงมาจากนวนิยายเรื่องแรกในสามเรื่องของ A Widow for One Year โดย จอห์น เออร์วิง ที่ประพันธ์ขึ้นในปี ค.ศ. 1998

เนื้อเรื่อง
ที่ชุมชนชายหาดในลองไอแลนด์ เท็ด โคล (เจฟฟ์ บริดเจส) นักเขียน นักวาดภาพ และนักเล่านิทานสำหรับเด็ก มีลูกสาววัย 4 ขวบที่แสนรู้ ชื่อ รูธ (เอลล์ เฟนนิง) เท็ดแยกกันอยู่กับ มาเรียน (คิม บาซิงเจอร์) ภรรยาสาวสวย ทั้งคู่ก่อนที่จะมีรูธเคยมีลูกชาย 2 คนชื่อ โทมัส และทิโมธี แต่ทั้งคู่ได้เสียชีวิตไปก่อนหน้านั้นนานแล้วตั้งแต่ยังวัยรุ่น แต่ก็ยังมีรูปถ่ายของทั้งคู่แขวนอยู่ทั่วบ้าน ซึ่งรูธชอบที่จะดูมันบ่อย ๆ 

เท็ดจ้างเอ็ดดี้ (จอน ฟอสเตอร์) หนุ่มวัยรุ่นที่เพิ่งจบมัธยมศึกษามาเป็นผู้ช่วยในช่วงฤดูร้อน เอ็ดดี้เป็นแฟนหนังสือของเท็ด เขาอ่านหนังสือของเท็ดทุกเรื่อง เมื่อเอ็ดดี้พบกับมาเรียนครั้งแรก เขาชอบเธอทันที แม้มาเรียนจะมีท่าทางที่เย็นชาก็ตาม เอ็ดดี้เก็บเอารูปถ่ายและเสื้อผ้ารวมทั้งชุดชั้นในของเธอมาสำเร็จความใคร่ เมื่อมาเรียนมาพบเข้า เธอก็ยอมให้เอ็ดดี้มีเพศสัมพันธ์ด้วย 

เท็ดแม้รู้เรื่องราวระหว่าง เอ็ดดี้กับมาเรียนก็ไม่ได้หึงหวงอะไร เพราะกำลังสนุกสนานอยู่กับเขียนภาพนู้ดของ คุณนายวอน (มิมิ โรเจอร์ส) อยู่ เท็ดกำลังมีงานเขียนภาพชุดใหม่ชื่อ The Door in the Floor เป็นนิทานเกี่ยวกับเด็กที่มีความกลัวต่อสิ่งประหลาดที่อยู่ใต้ประตูบนพื้นกับแม่ของตน 

เอ็ดดี้ได้ถามมาเรียนเกี่ยวกับการเสียชีวิตของลูกชายทั้ง 2 คน แต่มาเรียนก็ไม่ตอบอะไรแถมยังนิ่งเฉยจนหลับไปเอง ต่อมา มาเรียนได้ทิ้งเท็ดและเอ็ดดี้ไป เท็ดเพิ่งถูกคุณนายวอนขับรถไล่ฆ่าด้วยความโมโห  เมื่อกลับมาเขาได้ไล่เอ็ดดี้ออก ก่อนจากกัน เท็ดจึงได้เล่าความจริงถึงสาเหตุการเสียชีวิตของโทมัสและทิโมธีให้เอ็ดดี้ฟัง

คำวิจารณ์
ภาพยนตร์เมื่อเข้าฉายได้รับระดับอาร์ เพราะมีทั้งฉากเปลือยและเพศสัมพันธ์ สำหรับในประเทศไทยเข้าฉายแบบจำกัดโรง โดยฉายเฉพาะที่ลิโดเท่านั้นจากสยามโซน ได้รับเสียงวิจารณ์ว่า เป็นภาพยนตร์ที่เต็มไปด้วยสัญลักษณ์ซึ่งจะค่อย ๆ เผยออกมาเรื่อย ๆ จนท้ายที่สุด แต่ก็ไม่ได้บอกว่าพฤติกรรมที่แสนประหลาดของเท็ดเกิดจากอะไรTHE DOOR IN THE FLOOR และก็มีบางเสียงวิจารณ์ว่าให้แง่คิดในการดำเนินชีวิตคำวิจารณ์จากสยามโซน

ขณะที่เดอะนิวยอร์กไทมส์ เรียกว่า เป็นภาพยนตร์ที่ดีที่สุดที่สร้างจากนวนิยายของจอห์น เออร์วิง "Film Review; Coming to Terms With an Idol Who's Deeply in Love With His Own Feet of Clay" จากเดอะ นิวยอร์ก ไทมส์
# ไร้อาการ
ไร้อาการศัพท์บัญญัติราชบัณฑิตยสถาน  ข้อมูลปรับปรุงวันที่ 6 สิงหาคม พ.ศ. 2544 เรียกดูเมื่อ 11 เมษายน พ.ศ. 2552 หรือ การเจ็บป่วยโดยไม่มีอาการ  เกิดขึ้นเมื่อบุคคลมีโรคดำเนินอยู่ในร่างกาย เช่น มีการเจริญของมะเร็ง มีการติดเชื้อ ฯลฯ แต่ไม่มีอาการปรากฏให้ผู้ป่วยรู้สึก บางครั้งอาจมีความผิดปกติที่สามารถตรวจพบได้แต่ไม่ได้ตรวจจึงไม่พบและไม่รู้ว่ามีก็ได้

ภาวะการเจ็บป่วยโดยไม่มีอาการนั้นมีความสำคัญ เพราะมีการดำเนินโรคหลายแบบ และอาจจำเป็นต้องได้รับการดูแลรักษาต่างๆ กัน เช่น อาจมีอาการมากขึ้นในภายหลัง จึงต้องเฝ้าระวัง, อาจหายได้เอง หรือเป็นภาวะที่ไม่มีอันตราย จึงไม่ต้องทำอะไร, อาจต้องรับการรักษาภาวะนั้น เพื่อป้องกันภาวะแทรกซ้อนอันจะเกิดขึ้นในภายหลัง (เช่นในภาวะความดันเลือดสูง หรือไขมันในเลือดสูง เป็นต้น), อาจต้องตรวจหาภาวะแทรกซ้อนที่อาจเกิดขึ้นในภายหลังหรือพบร่วมกันในตอนนั้น, อาจเป็นการติดเชื้อที่สามารถแพร่ไปยังคนอื่นได้ เป็นต้น
# โรงเรียนศิลปะการแสดงและเทคโนโลยี BRIT
โรงเรียนสอนศิลปะการแสดงและเทคโนโลยี BRIT  หรือโรงเรียนสอนศิลปะการแสดงและเทคโนโลยีแห่งกรุงลอนดอน  เป็นโรงเรียนเอกชนแบบเลือกเข้าเรียนที่ได้รับการสนับสนุนบางส่วนจากบริทอวอร์ดส ตั้งอยู่ที่ เดอะเครสเซนต์ เซลเฮิร์สท์ ครอยดอน ในกรุงลอนดอน สหราชอาณาจักร โรงเรียนแห่งนี้ก่อตั้งขึ้นภายใต้โครงการ City Technology College (CTC) ในปี ค.ศ. 1991 และเปิดสอนเพื่อช่วยสร้างสมรรถนะเกี่ยวกับศิลปะการแสดง สื่อสารมวลชน ศิลปะและการออกแบบ และเทคโนโลยี โดยมีอาจารย์ใหญ่ชื่อ นิค วิลเลียมส์
# โลซัง เซ็งเค
โลซัง เซ็งเค  นักกฎหมายชาวทิเบต เป็นหนึ่งในนักเคลื่อนไหวเพื่อเรียกร้องเอกราชให้กับทิเบต ปัจจุบันได้รับเลือกตั้งให้เป็น Kalon Tripa หรือ นายกรัฐมนตรีของรัฐบาลพลัดถิ่นของทิเบต เมื่อวันที่ 11 เมษายน พ.ศ. 2554  และเข้าสาบานตนเพื่อรับตำแหน่งเมื่อวันที่ 8 สิงหาคม พ.ศ. 2554  สืบต่อจากโลซัง เซ็งเค ซัมทงรินโปเช องค์ที่ 5 และจะเป็นผู้นำทางการเมืองของทิเบตพลัดถิ่น หลังจากทะไลลามะ องค์ที่สิบสี่ ทรงปรารถนาจะยุติบทบาททางการเมืองของพระองค์ลง

โลซัง เซ็งเค เกิดที่เมืองดาร์จีลิง ประเทศอินเดีย เมื่อ พ.ศ. 2511 จบการศึกษาจากมหาวิทยาลัยเดลี และได้รับทุนฟูลไบรท์ไปศึกษาต่อด้านกฎหมายในระดับปริญญาโทและปริญญาเอกที่มหาวิทยาลัยฮาร์วาร์ด
# แม่น้ำเจาอาเปรี
แม่น้ำเจาอาเปรี  เป็นแม่น้ำในรัฐอามาโซนัส ประเทศบราซิล ทางตะวันออกเฉียงเหนือของรัฐ ไหลไปทางตะวันตกเฉียงใต้และทางใต้ ลงสู่แม่น้ำรีโอเนโก ยาว 386 กม.
# เกินดารี
เกินดารี  เป็นเมืองหลวงของจังหวัดซูลาเวซีตะวันออกเฉียงใต้ ประเทศอินโดนีเซีย เป็นเมืองท่าทางทะเล มีประชากร 314,812 คน ทำให้เป็นเมืองที่ใหญ่เป็นอันดับ 4 ของซูลาเวซี มีสินค้าออกได้แก่ เครื่องหวาย น้ำมันชักเงา และเครื่องประดับทองคำและเงิน ในสงครามโลกครั้งที่สอง ญี่ปุ่นเข้ายึดครองใน ค.ศ. 1942 และใช้เป็นที่มั่นทางทหาร
# สแลมไมเวอร์เซรี่ IX
สแลมไมเวอร์เซรี่ IX  เป็นรายการเพย์-เพอร์-วิวมวยปล้ำอาชีพ ของ โทเทิล นอนสต็อป แอคชั่น เรสต์ลิง (TNA) โดยจะจัดในวันที่ 12 มิถุนายน  ค.ศ. 2011 ที่  TNA Impact! Zone เมือง Orlando, Florida

ผลการปล้ำ
#แมทช์การปล้ำกำหนดการปล้ำเวลา1Gun Money (James Storm และ Alex Shelley) (c) (พร้อมด้วย Bobby Roode) ชนะ The British Invasion (Douglas Williams และ Magnus)แมทช์การปล้ำแทกทีม เพื่อชิงแชมป์ TNA World Tag Team Championship10:572Matt Morgan ชนะ Scott Steinerแมทช์การปล้ำเดี่ยว9:203Abyss (c) ชนะ Kazarian and Brian Kendrickแมทช์การปล้ำสามเส้า เพื่อชิงแชมป์ TNA X Division Championship12:054Crimson ชนะ Samoa Joeแมทช์การปล้ำเดี่ยว10:335Mickie James (c) ชนะ Angelina Love (พร้อมด้วย Winter)แมทช์การปล้ำเดี่ยว เพื่อชิงแชมป์ TNA Women's Knockout Championship8:036Bully Ray ชนะ A.J. Stylesแมทช์การปล้ำทำคู่ต่อลุกไม่ขึ้น และกรรมการนับ 1 ถึง 1020:187Mr. Anderson ชนะ Sting (c)แมทช์การปล้ำเดี่ยว เพื่อชิงแชมป์ TNA World Heavyweight Championship15:528Kurt Angle ชนะ Jeff Jarrettแมทช์การปล้ำเดี่ยว เพื่่อหาผู้ท่าชิงแชมป์ TNA World Heavyweight Championship โดยมีข้อแม้ว่า ถ้า Jeff Jarrett ชนะ Kurt Angle จะต้องให้เหรียญทองโอลิมปิกให้กับ Jeff Jarrett17:42

ดูเพิ่ม
ทีเอ็นเอ สแลมไมเวอร์เซรี่
รายชื่อเพย์-เพอร์-วิวของทีเอ็นเอ
# เซแก็ชแฟเฮร์วาร์
เซแก็ชแฟเฮร์วาร์  เป็นเมืองตั้งอยู่ตอนกลางของประเทศฮังการี เป็นเมืองใหญ่เป็นอันดับ 9 ของประเทศ มีประชากร 101,973 คน (ค.ศ. 2010) เป็นเมืองประกอบพิธีราชาภิเษกกษัตริย์ของฮังการี กษัตริย์ 37 พระองค์ ราชินี 39 พระองค์ ระหว่าง ค.ศ. 1027-1527 ตุรกีได้เข้ายึดครองใน ค.ศ. 1543 อาคารหลายแห่งถูกทำลายเมื่อ ค.ศ. 1686 ในตอนปลายของการยึดครองของตุรกีได้มีการบูรณะเมืองขึ้นใหม่ในสมัยที่ราชวงศ์ฮับสบูร์กเข้าปกครอง ได้รับความเสียหายอย่างมากในสงครามโลกครั้งที่สอง
# คิริสมาส
เกาะคิริสมาส  หรือ เกาะคริสต์มาส  เป็นเกาะในประเทศคิริบาส ซึ่งเป็นเกาะหนึ่งในหมู่เกาะไลน์ ตั้งอยู่ตอนกลางของมหาสมุทรแปซิฟิก เกาะคิริสมาสเป็นอะทอลล์ที่ใหญ่ที่สุดตามขนาดพื้นดินที่ประมาณ  โดยมีลากูนที่มีขนาดเกือบเท่ากัน อะทอลล์นี้มีเส้นผ่านศูนย์กลางประมาณ  ในขณะที่ชายฝั่งลากูนขยายไปถึง  คิริสมาสประกอบไปด้วยพื้นดินของประเทศคิริบาสมากกว่า 70% โดยประเทศนี้เป็นประเทศที่มีอะทอลล์และเกาะในนี้รวม 33 แห่ง

เกาะตั้งอยู่เหนือเส้นศูนย์สูตร 232 กิโลเมตร อยู่ห่างจากซิดนีย์ 6,700 กม. (4,200 ไมล์) และอยู่ห่างจากซานฟรานซิสโก 5,360 กม. (3,330 ไมล์) บนเส้นเวลา UTC+14 เป็นสถานที่ที่มีคนอยู่อาศัยแห่งแรกที่ขึ้นปีใหม่ที่แรกของโลก

กัปตันเจมส์ คุก นักเดินเรือและนักสำรวจชาวอังกฤษเป็นผู้ค้นพบเกาะนี้เมื่อ ค.ศ. 1777 ต่อมาผนวกเข้ากับอาณานิคมหมู่เกาะกิลเบิร์ตและเอลลิซเมื่อ ค.ศ. 1919 และกลายเป็นส่วนหนึ่งของคิริบาตีซึ่งได้รับเอกราชใน ค.ศ. 1979
# ดิสทิเนชั่น เอ็กซ์ (2011)
ดิสทิเนชั่น เอ็กซ์ (2011)  เป็นรายการเพย์-เพอร์-วิวมวยปล้ำอาชีพ ของ โทเทิล นอนสต็อป แอคชั่น เรสต์ลิง (TNA) โดยจะจัดในวันที่ 10 กรกฎาคม  ค.ศ. 2011 ที่  Impact Wrestling Zone เมือง Orlando, Florida

ผลการปล้ำ
#แมทช์การปล้ำ''กำหนดการปล้ำเวลา1Kazarian ชนะ Samoa Joeแมทช์การปล้ำเดี่ยว11:192Douglas Williams (พร้อมด้วย Magnus และ Rob Terry) ชนะ  Mark Haskinsแมทช์การปล้ำ Open Challenge7:403Eric Young และ Shark Boy ชนะ Generation Me (Jeremy และ Max Buck)แมทช์การปล้ำแทกทีม7:224Alex Shelley ชนะ Amazing Red, Robbie E (พร้อมด้วย Cookie) และ Shannon Mooreแมทช์การปล้ำ Ultimate X เพื่อหาผู้ท่าชิงแชมป์TNA X Division Championship10:305Rob Van Dam ชนะ Jerry Lynnแมทช์การปล้ำเดี่ยว16:516Austin Aries ชนะ Jack Evans, Low Ki และ Zema IonFour-way X Division Showcase tournament final for an exclusive TNA contract13:307Brian Kendrick ชนะ Abyss (c)แมทช์การปล้ำเดี่ยว เพื่อชิงแชมป์ TNA X Division Championship10:148A.J. Styles ชนะ Christopher Danielsแมทช์การปล้ำเดี่ยว28:27

ดูเพิ่ม
ทีเอ็นเอ ดิสทิเนชั่น เอ็กซ์
รายชื่อเพย์-เพอร์-วิวของทีเอ็นเอ